**DISPOZICIJA MAGISTRSKEGA DELA**

Kandidat/ka magistrskega dela: **Priimek in ime**

Smer študija: magistrski študijski program (2. stopnja) Grafične in interaktivne komunikacije

magistrski študijski program (2. stopnja) Načrtovanje tekstilij in oblačil

magistrski študijski program (2. stopnja) Oblikovanje tekstilij in oblačil

Mentor/ica: **Priimek in ime** (dodati je treba tudi naziv: npr. doc. dr., izr. prof. dr., prof. dr., doc., izr. prof., prof., viš. pred. in pred.)

Somentor/ica: **Priimek in ime** (dodati je treba tudi naziv – glej zgoraj)

1. **Naslov magistrskega dela**

Grafična zasnova vmesnika za povezovanje receptov jedi z različnih spletnih mest

Graphic design of interface for linking food recipes from different websites

1. **Opredelitev raziskovalnega problema, namen in cilji dela**

Živimo v času, ko je dostopnih mnogo spletnih strani z različnimi tematikami, kar v mnogo primerih izjemno olajša delo na različnih področjih, po drugi strani, pa se kot uporabniki težko znajdemo. V takšnih primerih pride zelo v pomoč uporabniški vmesnik, ki različne spletne strani z enega področja poveže med seboj oziroma predstavlja stičišče omenjenih spletnih strani. Dober primer takšne spletne strani je portal Ceneje.si [1], ki na enem mestu prikazuje izdelke iz več različnih spletnih strani ter primerja cene med njimi, z njegovo pomočjo pa uporabnik lažje izbere ponudnika, pri katerem bo izdelek kupil.

Podoben grafični vmesnik olajša delo tudi pri spletnih straneh, ki obsegajo recepte za jedi, saj je tovrstnih spletnih strani na svetovnem spletu in družbenih omrežjih ogromno (vedno bolj popularni so tudi slovenski prehranski blogi [2]), nahajajo pa se na različnih spletnih mestih. Tovrsten vmesnik uporabniku pomaga, da lahko že z samo nekaj ključnimi besedami v iskalniku hitro najde tisto, kar išče. Dober primer spletne strani s takšnim vmesnikom sta spletni strani Yummly.com [3] in Okusno.je [4], ki s pomočjo kategorij in filtrov omogočata iskanje najrazličnejših receptov. Na obeh spletnih straneh je mogoče najti recepte, ki jih pišejo avtorji posebej za omenjeno spletno stran, omenjena vmasnika pa ne omogočata iskanja receptov iz drugih spletnih strani. Slednje omogoča slovenska spletna stran Mizicapogrnise.si [5], vendar je obseg spletnih strani, s katerimi je povezana, majhen – uporabnik lahko brska po receptih, objavljenih na dveh spletnih straneh (Moji recepti [6] in Jernej kitchen [7]).

**Namen magistrskega dela** je izdelati grafično zasnovo vmesnika, ki bo naredil selekcijo izbranih receptov iz več različnih spletnih strani s pomočjo iskalnika, kategorij in filtrov.

**Cilji magistrskega dela** so raziskava začetkov in razvoja podob kuharskih in pekovskih spletnih strani in blogov, analiza grafičnih podob najpogosteje obiskanih kuharskih in pekovskih spletnih strani in blogov, primerjava in iskanje skupnih točk vsem, pregled osnovnih zakonitosti in zahtev pri oblikovanju podob vmesnikov oz. spletnih strani na tematiko kuharskih in pekovskih spletnih strani in blogov, raziskava želja uporabnikov, pridobitev informacije avtorjev kateri dejavniki so pomembni pri oblikovanju spletnih strani z recepti (elementi), ter nenazadnje izdelava grafične podobe vmesnika v obliki spletne strani, ki bo povezoval več kuharskih in pekovskih spletnih strani in blogov, ob upoštevanju rezultatov raziskave.

1. **Delovne hipoteze**

Vmesnik v obliki spletne strani, ki združuje več spletnih strani in blogov na temo receptov za jedi, olajša iskanje receptov.

Grafična podoba vmesnika (barve, oblike in razporeditev elementov) pomembno poveča uporabo vmesnika.

Rezultati raziskave dveh vidikov (uporabnikov vidik in vidik avtorjev spletnih strani z recepti, ki jih bo vmesnik povezoval) bodo prispevali k večji uporabnosti vmesnika.

1. **Predvidene metode raziskovanja**

Raziskovalno delo bomo pričeli s pregledom zgodovine blog objav in objav receptov pri izbranih »food blogerjih« oz. avtorjih receptov na spletnih straneh, s čimer bomo ugotovili razvoj tovrstnih strani skozi zgodovino. Sledil bo pregled različnih spletnih strani in blogov z recepti ter delitev v skupine glede na obstoječe grafične podobe in analiza posameznih skupin. Izvedena bo anketa o željah uporabnikov glede vmesnika in njegove podobe ter intervjuji z avtorji kuharskih in pekovskih spletnih strani in blogov glede podob njihovih spletnih strani. Sledila bo določitev osnovnih elementov podobe grafičnega vmesnika, izbor programske opreme (Adobe (Photoshop, Illustrator, XD), Figma, Affinity Designer) ter grafična zasnova grafičnega vmesnika in izdelava njegovega prototipa v namenskem programu (Adobe XD, Figma).

Pričakovan rezultat magistrskega dela in prispevek k stroki bo razvoj novega kompleksnega uporabniškega vmesnika, ki bo omogočil zahtevnejše brskanje med mnogimi recepti za jedi z različnih spletnih strani s pomočjo iskalnika, kategorij in filtrov v grafičnem vmesniku v obliki spletne strani. Z raziskavo želimo predstaviti pomembne prednosti celostne grafične podobe in primerne ter ustrezne grafične priprave vsebine uporabniškega vmesnika, ki poleg osnovnih elementov vključuje tudi ostale zahtevne pogoje uporabe.

1. **Utemeljitev morebitnega somentorstva:**

**Ljubljana, datum**

Magistrant/ka: **Ime in Priimek**

Mentor/ica: **Ime in priimek** (dodati je treba naziv – glej zgoraj)

Somentor/ica: **Ime in priimek** (dodati je treba naziv – glej zgoraj; če somentoja ni, polje izbrišite)

1. **Viri**

[1] Ceneje.si – Prva misel pred nakupom. V *ceneje.si*. [Dostopno na daljavo]. [Citirano 29. 12. 2021]. Dostopno na svetovnem spletu: <<https://www.ceneje.si/>>.

[2] Trebovc, A. Družbeni mediji kot trženjsko orodje: uporaba med kulinaričnimi blogerji : magistrsko delo. Ljubljana, 2018, 66 str.

[3] Yummly: Personalized Recipe Recommendations and Search. V *Yummly*. [Dostopno na daljavo]. [Citirano 29. 12. 2021].  Dostopno na svetovnem spletu: <<https://www.yummly.com/>>.

[4] Zvrhan lonec idej. V *Okusno.je*. [Dostopno na daljavo]. [Citirano 29. 12. 2021]. Dostopno na svetovnem spletu: <<https://okusno.je/>>.

[5] Iskalnik kuharskih receptov po sestavinah. V *Mizica pogrni se*. [Dostopno na daljavo]. [Citirano 29. 12. 2021]. Dostopno na svetovnem spletu: <<http://www.mizicapogrnise.si/>>.

[6] Kuharski recepti, kulinarika. V *Moji recepti*. [Dostopno na daljavo]. [Citirano 29. 12. 2021]. Dostopno na svetovnem spletu: <<https://www.mojirecepti.com/>>.

[7] Jernej kitchen l Kulinarični blog s slastnimi in preprostimi recepti. V *Jernej kitchen*. [Dostopno na daljavo]. [Citirano 29. 12. 2021]. Dostopno na svetovnem spletu:

<<https://www.interaction-design.org/literature/topics/ui-design>>.